Палестина 1996 жайкы Олимпиада оюндарында

Палестиналык спортчулар 1996-жылы 19-июлдан 4-августка чейин АКШнын Жоржия штатынын Атланта шаарында 1996-жылы өткөн Жайкы Олимпиада оюндарына катышкан. Палестиналык делегациянын курамында бул мелдештерге эки спортчу Мажед Абу Марахил, Ихаб Салама жана бир расмий адам, Палестинанын Олимпиада комитетинин президенти Муаммар Биссис барышкан.

Олимпиада комитети 1930-жылдары түзүлгөнү менен палестиналыктар фашистер тарабынан куугунтукка кабылбаш үчүн 1936-жылкы Олимпиадага катышкан эмес. Палестинанын Олимпиадалык комитети (ПОК) түзүлгөндөн кийин, өлкөнүн өкүлдөрү катышкан биринчи оюндар 1996-жылы Атланта Олимпиадасы болгон. Жеңил атлетика боюнча спортчу Абу Марахил Олимпиада оюндарына катышкан биринчи палестиналык спортчу болуп калды. Ал өзүнүн багыты боюнча өткөрүлгөн биринчи турдагы сынактарда акыркы орунду ээлеп, сынактын кийинки этабына өтө албаган. Ошентсе да оюндардын ачылыш аземинде мамлекеттик тууну Абу Марахил көтөргөн.

Тарыхы
Эл аралык олимпиадалык комитетке мүчө болуу 
Көп улуттуу Палестинанын Олимпиада комитети (анын курамына еврей жана араб спортчулары кирген) 1931-жылы Эл аралык Олимпиада комитети (ЭОК) тарабынан таанылганы менен, фашисттик куугунтуктан улам 1936-жылы Берлинде өткөн жайкы Олимпиада оюндарына катыша алган эмес. Комитеттин эл аралык таануусу 1967-жылга чейин созулду. Ал ортодо алты күндүк согуш башталып, Израил Палестина аймагын басып ала баштады. ЭОК 1993-жылы Осло келишимдерин ратификациялагандан кийин комитетти таануу кайрадан кийинкиге жылдырылды. 1982-жылы Азиянын Олимпиадалык кеңешине кирүүдөн баш тарткан Израиль мамлекети Палестинанын Олимпиадалык комитетин таануу жана палестиналык спортчулардын Олимпиада оюндарына катышуусу тууралуу чечимине нааразылык билдирген. Израилдин Олимпиада комитетинин (ИОК) президенти бул нааразылык акциясын саясий пропаганда катары баалады. Ошондой эле, ЭОК Палестинанын Олимпиадалык комитетин тааныса дагы, бул чечимге каршылык көрсөтө турганын билдирди.

Палестинанын улуттук бийлигинин колдоосу астында Палестина мамлекетине 1996-жылы Америка Кошмо Штаттарынын Джорджия штатынын Атланта шаарында өтүүчү жайкы Олимпиада оюндарына катышууга уруксат берилген. Эки спортчудан турган өлкөнүн командасы жайкы Олимпиада оюндарына келген биринчи Палестинанын олимпиадалык командасы болуп калды.
Делегация
The New York Times гезити жазган маалымат боюнча, 1994-жылы Жапониянын Хирошима шаарында өткөн Азия оюндарында Палестинанын спорт өкүлдөрүнүн бири 1996-жылкы Жайкы Олимпиада оюндарына өлкөдөн 20га жакын спортчудан турган делегацияны жөнөтүүгө үмүттөнөрүн билдирген. Бир жылдан кийин оюндарга жибериле турган спортчулардын болжолдуу саны алты киши болгонOlympic Profile: Atlanta 1996;For Palestinian Runner, Carrying Flag Is Glory Enough. Олимпиада оюндары өткөрулө турган жылы Палестинанын Жеңил атлетика федерациясынын президенти Нахил Мабрук мелдештерге үч спортчуну, анын ичинде алыскы аралыкка чуркоо боюнча Маджед Абу Марахил, Ихаб Салама жана спортчу Ясер Али-Дибди жиберүүнү максат кылып жатканын билдирди. Ясер Али-Диб 1995-жылы Египеттин Каир шаарында өткөн жеңил атлетика боюнча Араб чемпионатында коло медалга ээ болгон . Ошондой эле, Ясер Али-Диб Улуттук Олимпиада комитетинин Батыш жээктеги бөлүмү тарабынан тандалган жалгыз спортчу аял болгон.

Палестинанын ошол кездеги Олимпиада комитетинин президенти Муаммар Биссиссо билдиргендей, делегациянын курамындагы спортчулардын саны 40ка чейин жетиши мүмкүн эле. Бирок Израил өкмөтү палестиналык калган спортчулардын Олимпиадага катышуусу үчүн керектүү документтерди бекитип берген эмес. Кийинчерээк делегациянын курамына эки гана спортчу, жеңил атлетчи жана Force 17 гвардиячысы Маджед Абу Марахил жана эркектер арасында 10 миң метрге чуркоо мелдештеринде Палестинанын Футбол боюнча улуттук курама командасынын оюнчусу Ихаб Салама эркектер ортосундо 5000 метрге чуркоо боюнча мелдештерде катышуу үчүн Олимпиадага жиберилген . Бирок кийинчерээк Ихаб Салама белгисиз себептерден улам белгиленген багыт боюнча мелдештерге катышкан эмес.

Ачылыш аземи
1996-жылкы жайкы Олимпиада оюндарынын ачылыш аземинде өлкөнүн желегин Мажед Абу Марахил көтөрүп чыккан. Анын негизги максаты Палестина мамлекети да бар экенин бүткүл дүйнөгө эскертүү экенин айткан. Оюндар учурунда ИОК менен ФОК ортосундагы мамилелер абдан достук маанайда өткөн жана тиешелүү комитеттердин президенттери Эфраим Зингер менен Муаммар Биссиссол ачылыш аземинде жолугушкан. Эл аралык олимпиада комитети Израиль өкмөтүнүн Палестинанын Олимпиада комитетине каршылыгын расмий түрдө айыптаган, Палестинанын делегациясын Эл аралык олимпиада комитетинин Тель-Авивдеги баш кеңсесине чакырды. Абу Марахил жана Ихаб Салама азем учурунда Израил делегациясынын мүчөлөрү менен кол алышып, төш белгилерди алмашышкан жана чогуу сүрөткө түшүшкөн .

Жеңил атлетика

250px|right|thumb|Жеңил атлетика боюнча мелдештер өткөрүлгөн  Centennial Olympic стадиону.|alt=Interior view of the Centennial Olympic Stadium during the 1996 Paralympic Games

Ихаб Салама белгисиз себептер менен өз багыты бонча боло турган мелдештен чыгып кеткенден кийин оюндарга Палестиналык Абу Марахил гана катышкан. Спортчу 26-июлда эркектер арасында 10 000 метр аралыкка чуркоо боюнча болуп өткөн жарышка катышкан. Ал мелдештин биринчи айлампасына 24 атаандаш спортчулар менен бирге катышкан. Жыйынтыгында ал жарыштын аягына чейин барган, 21 спортчунун ичинен акыркы орунду ээледи. Спортчу чуркоо боюнча мелдеште 34 мүнөт 40,5 секунд  натыйжаны көрсөткөн. Колумбиялык Хердер Васкес 33 мүнөт 26,15 секунд көрсөткүч менен 20-орунда болсо, Маджед Марахелден 6 мүнөт 49,93 секунд ылдамдык менен же болбосо 27 мүнөт 50,57 секунд көрсөткүч менен эфиопиялык Уорку Бикила 1-орунда  марага келген. Жалпы жыйынтык боюнча 48 спортчунун 42си гана марага жетишкен. Алардын ичинен Абу Марахил акыркы 42-орунду ээледи. Акыркы жыйынтыктар боюнча, Марахил эң төмөнкү жыйынтыкка ээ болгон спортчудан 6 мүнөткө жайыраак болуп, финалга жолдомо албай калган.

АтлетМелдешЧуркооФиналНатыйжаРейтингНатыйжаРейтингИхаб Салама5,000 метркатышпаган—Финалга жолдонмо албай калганАбу Марахил10,000 метр34:40.521Финалга жолдонмо албай калган

Булактар

Шилтемелер

 XXVI олимпиаданын расмий отчету
 Палестина 1996 жайкы Олимпиада оюндарында

Категория:Палестина Олимпиада оюндарында